จากการสังเกตภายนอก พบว่าอัณฑะซ้ายเวลายืนสักพักจะดันขึ้นมาที่โคนอวัยวะเพศ ขณะที่ข้างขวาหย่อนลงปกติครับจากการคลำดูภายในลักษณะการวางของลูกอัณฑะข้างซ้ายแตกต่างจากข้างขวาอย่างชัดเจนข้างซ้ายรู้สึกตึง ๆ แปลก ๆ เมื่อเทียบกับข้างขวาแล้วแตกต่างชัดเจนครับเมื่อลองหาโรคหรือความผิดปกติที่อาจเกิดขึ้นได้ ก็ไม่มีอะไรที่เข้าข่ายอัณฑะซ้ายมีลักษณะแบบนี้เกิดความผิดปกติหรือไม่ครับแล้วควรพบแพทย์ที่โรงพยาบาลหรือไม่ครับ
สวัสดีค่ะ การที่อัณฑะข้างใดข้างหนึ่งมีลักษณะที่แตกต่างจากอีกข้าง และมีอาการแปลกๆ ร่วมด้วย อาจเกิดจาก1. ไส้เลื่อนบริเวณขาหนีบ อาการคือจะพบมีก้อนบวมที่อัณฑะ โดยเฉพาะเวลายืน นั่ง หรือไอ ทำให้ขนาดอัณฑะ 2 ข้างดูไม่เท่ากัน แต่เวลานอนราบ ก็จะยุบหายไป ไม่มีอาการเจ็บปวด แต่ทำให้รู้สึกหน่วงๆ บริเวณอัณฑะ ขาหนีบและท้องน้อยได้ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้มีก้อนที่อัณฑะและปวดอย่างต่อเนื่อง2. ถุงน้ำในอัณฑะ (hydrocele) จะพบเป็นก้อนนุ่มในถุงอัณฑะ และทำให้อัณฑะมีขนาดไม่เท่ากัน มักไม่มีอาการเจ็บปวด แต่หากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้3. มีก้อนเนื้องอกและมะเร็งอัณฑะ จะคลำได้เป็นก้อนแข็งที่อัณฑะ ขนาดอัณฑะไม่เท่ากัน อาจปวดหรือไม่ปวดก็ได้ และหากเป็นก้อนมะเร็ง ก้อนก็จะโตขึ้นอย่างรวดเร็วหากยังคงรู่้สึกว่าอัณฑะ 2 ข้างไม่เหมือนกัน และมีอาการแปลกๆ แนะนำควรไปพบศัลยแพทย์เพื่อตรวจว่าเกิดจากสาเหตุใดค่ะ เพราทุกสาเหตุดังข้างต้น ควรได้รับการรักษา ไม่ควรปล่อยไว้ค่ะ